hy hy hy hy hy en hy hy hy hy hy hy hy hy hy hy hy hy hy hy hy hy hy hy en en en en fr en en en ca en fi zh ru hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy az hy
ՀՀ դրամի ուժեղ արժևորման պայմաններում ԱԶԲ-ն փոքր-ինչ նվազեցնում է 2022թ և 2023թ-ի համար գնաճի կանխատեսումները
+374 (10) 52 01 41 [email protected]
Լրահոս Պաշտոնական Տնտեսական Ֆինանսական Սոցիալական Մարզային Բիզնես ատաշե Միջազգային Խորհրդատու Մամուլ Հարցազրույց Մենք
Բիզնես ատաշե Միջազգային Խորհրդատու Մամուլ Ծածկագիր 485 Հարցազրույց UBA Talks Մենք
ՀՀ դրամի ուժեղ արժևորման պայմաններում ԱԶԲ-ն փոքր-ինչ նվազեցնում է 2022թ և 2023թ-ի համար գնաճի կանխատեսումները
Չնայած արտաքին դժվարին պայմաններին՝ 2022 թվականի առաջին կիսամյակում տնտեսության աճը կազմել է 11․0%, ինչը սպասվածից ավելին է և գերազանցում է 2021 թվականի առաջին կիսամյակում գրանցված 3․8% աճը: Աճն ամրապնդվել է մասնավոր մեծ սպառման և ներդրումների ակտիվ աճի հաշվին։ Այս մասին նշված է Ասիական Զարգացման բանկի վերլուծությունում։
Ինչ վերաբերում է առաջարկին, ապա, ըստ վերլուծության ծառայությունները նպաստել են  ընդլայնմանը՝ 14․8% աճով, որն արտացոլում է աճը բոլոր սեգմենտներում, բայց հիմնականում պայմանավորված է ֆինանսների, տրանսպորտի, հյուրանոցների և տեղեկատվական և կապի ծառայությունների՝ ավելի քան 25% ակտիվ աճով: Արդյունաբերությունն աճել է 4․6%-ով, քանի որ արտադրության, էլեկտրաէներգիայի արտադրության և ջրի ու թափոնների կառավարման աճը գերազանցել է հանքարդյունաբերության և քարհանքերի մշակման 11․1% անկումը:
Շինարարությունում գրանցվել է 21․8% կայուն աճ՝ արտացոլելով ավելի բարձր ներդրումները: Առաջին կիսամյակում գրանցված ոչ բարենպաստ եղանակային պայմանները հանգեցրեցին գյուղատնտեսության կրճատման՝ 1․8%-ի չափով։
Ինչ վերաբերում է պահանջարկին, ապա մասնավոր սպառումն ավելացել է 10.6%-ով, ինչն արտացոլում է ստացվող արտասովոր խոշոր դրամական փոխանցումները:
ԱԶԲ-ի զեկույցում նշվում է, որ հանրային սպառումը կրճատվել է 27%-ով, քանի որ ընթացիկ բյուջետային ծախսերն են կրճատվել: Իսկ ներդրումները, որոնք չափվում են համախառն հիմնական կապիտալի ձևավորման միջոցով, աճել են 17․7%-ով՝ ի հաշիվ պետական և մասնավոր կապիտալ ավելի մեծ ծախսերի:
Զուտ արտահանման դեֆիցիտն էլ մեծացել է, քանի որ ներմուծումն արտահանումից ավելի արագ է աճել։
Այսպիսով, տարվա առաջին կիսամյակում կայուն տնտեսական ակտիվության պայմաններում և չնայած տարվա մնացած ժամանակահատվածում պահանջարկի ենթադրյալ չափավորությանը, այս Թարմացման համաձայն՝ 2022-ի աճի կանխատեսումները բարձրացվում են  և, ոչ այդքան կտրուկ 2023թ-ի համար:
Միջին տարեկան գնաճը նախորդ տարվա 6.1%-ից 2022 թվականի հունվար-հուլիսին աճել է մինչև 8․3%-ի՝ արտացոլելով պարենային ապրանքների 13․1%, այլ ապրանքների 6․4% և ծառայությունների 3․9% աճը։ Ներքին մեծ պահանջարկը, ապրանքների համաշխարհային գների աճը և 2022 թվականի փետրվարից էլեկտրաէներգիայի ավելի բարձր սակագնի` սպառողների վրա ծախսերի փոխանցման ազդեցությունը և 2022 թվականի ապրիլից բնական գազի գնի բարձրացման հետևանքները բոլորն էլ նպաստել են աքսելերացիային:
Նախորդ տարվա նույն ժամանակահատվածի համեմատ հուլիսին գնաճը կազմել է 9.3%, ինչը էապես գերազանցում է ՀՀ Կենտրոնական Բանկի 2.5%-5.5% թիրախային միջակայքը։ Գնաճի ճնշմանը հակազդելու նպատակով Կենտրոնական Բանկը (ԿԲ) խստացրել է դրամավարկային քաղաքականությունը՝ երեք քայլով տոկոսադրույքը բարձրացնելով 175 բազիսային կետով՝ 2022 թվականի հունիսին հասցնելով մինչև 9․5%-ի: Դրամավարկային քաղաքականության խստացումով, համախառն պահանջարկի սպասվող փոքր չափավորմամբ և ԱՄՆ դոլարի և Եվրոյի նկատմամբ ՀՀ դրամի ուժեղ արժևորման պայմաններում այս Թարմացված տեղեկատվությամբ փոքր-ինչ նվազեցնում են 2022թ և 2023թ-ի համար գնաճի կանխատեսումները:
Ասիական զարգացման բանկի փոխանցմամբ, 2022 թվականի առաջին կիսամյակում արագ աճը հուշում է 2022 և 2023 թվականների համար կանխատեսվող աճի և ընթացիկ հաշվի դեֆիցիտի վերանայման մասին, մինչդեռ գնաճն այժմ կանխատեսվում է մի փոքր ավելի ցածր, քանի որ գները սպասվածից ավելի քիչ են աճել։
Նշվում է նաև, որ ընթացիկ հաշվի դեֆիցիտը էապես ընդլայնվել է` 2022 թվականի առաջին եռամսյակում կազմելով ՀՆԱ-ի 9.3%-ը՝ նախորդ տարվա 2.8%-ի համեմատ, քանի որ ավելի մեծ առևտրային դեֆիցիտը հաշվանցում է ծառայությունների և մասնավոր տրանսֆերտների ավելցուկները: Արտաքին առևտրի դեֆիցիտը մեծացել է՝ հասնելով մինչև ՀՆԱ-ի 14․1%-ի՝ նախորդ տարվա 9․3%-ից, քանի որ ներմուծման 44.3% աճը գերազանցել է արտահանման 27․8% աճին:
Ակնկալելով, որ ներմուծումը կշարունակի ավելի արագ աճել, քան արտահանումը՝ արտաքին առևտրի դեֆիցիտի հետագա ավելացում է սպասվում տարվա մնացած ժամանակահատվածում։ Ակնկալվում է, որ ավելի մեծ տրանսֆերտները և զբոսաշրջության, տրանսպորտի և տեղեկատվական և հաղորդակցության տեխնոլոգիաներից ստացված եկամուտների աճը կհաշվանցի ապրանքների  առևտրի ավելի մեծ դեֆիցիտի մի մասը:
Այսպիսով, համապատասխանաբար, այս Թարմացման համաձայն՝ ավելացնելու ուղղությամբ վերանայվում են ընթացիկ հաշվի դեֆիցիտի կանխատեսումները 2022 և 2023 թվականների համար:
Երևան, Արշակունյաց 2ա, Մամուլի շենք
+374 (10) 52 01 41 [email protected]
Մեր մասին Հանդիպումներ Թրեյնինգներ Ֆինանսական գրագիտություն
Վարքականոն Աշխատանք RSS հոսք
Լրահոս Պաշտոնական Տնտեսական Ֆինանսական Սոցիալական Մարզային Բիզնես ատաշե Միջազգային Խորհրդատու
Լուսանկարներ Տեսանյութ Փոդքասթ Մամուլ Ծածկագիր 485 Հարցազրույց UBA Talks Մենք
Մեջբերումներ անելիս հղումը ejc.am-ին պարտադիր է: Օգտագործման պայմաններ Մշակված է MATEMAT-ում